شەفەق نیوز/ وڵات پورتگال ئامادەکاری ئەرا وازکردن
دریژترین پوڵ پیادە لە جهان کەێد، ئەراوەگ گەشتیارەیل وەرەو خوەی بکیشێد ک لەوەر
پەتای کۆڕۆنا فرە کەمەو بوین.
دریژی پوڵەگە رەسێدە ٥١٦ مەتر، و وەبەرزی ١٧٥ مەتر لەبان
چەم بایفا کریاسە دارەو، ئەو چەمە ک فرە وەتافی ری کەێد و بوودە سیمای سەرسامیگ
ئەرا ئەوانەگ وەبان پوڵەگە ری کەن.
گەورای ناوچەی ئۆرکا خانم مارگریدا بیلیم ئویشێد: وازکردن ئی پوڵە فرە گرنگ
بوی، چوینکە ری ئەرا گەشتیارەیل کەێدەو تا چالاکیە گەشتوگوزاریەیل نووەو بکەن، ک
لەوەر پەتای کۆڕۆنا فرە زەرەدمەن بوی.
دروسکردن پوڵەگە ک وەناو کوێەیل پڕ لە سەنگ،  وسەوزی وگوڵە زەرد رەد بوود، نزیکەی دوو ساڵ
وەپی چگ.
